君不見!

絶學無爲閑道人	不除妄想不求眞

無明實性卽佛性	幻化空身卽法身

法身覺了無一物	本源自性天眞佛

五陰浮雲空去來	三毒水泡虛出沒

證實相無人法	刹那滅却阿鼻業

若將妄語□衆生	自招拔舌塵沙劫

頓覺了如來禪	六度萬行體中圓

夢裏明明有六趣	覺後空空無大千

無罪福無損益	寂滅性中莫問覓

比來塵鏡未曾磨	今日分明須剖析

誰無念誰無生	若實無生無不生

喚取機關木人問	求佛施功早晩成

放四大莫把捉	寂滅性中隨飮啄

諸行無常一切空	卽是如來大圓覺

決定設表眞乘	有人不肯任情徵

直截根源佛所印	摘葉尋枝我不能

摩尼珠人不識	如來藏裏親收得

六般神用空不空	一顆圓光色非色

淨五眼得五力	唯證乃知難可測

鏡裏看形見不難	水中捉月爭拈得

常獨行常獨步	達者同遊涅槃路

調古神淸風自高	貌悴骨剛人不顧

窮釋子口稱貧	實是身貧道不貧

貧則身常披縷褐	道則心臟無價珍

無價珍用無盡	利物應時終不吝

三身四智體中圓	八解六通心地印

上士一決一切了	中下多聞多不信

但自懷中解垢衣	誰能向外誇精進

從他謗任他非	把火燒天徒自疲

我聞恰似飮甘露	銷融頓入不思議

觀惡言是功德	此則成吾善知識

不因[言山]謗起怨親	何表無生慈忍力

宗亦通設逆通	定慧圓明不滯空

非但我今獨達了	河沙諸佛體皆同

獅子吼無畏設	百獸聞之皆腦裂

香象奔波失却威	天龍寂聽生欣悅

遊江海涉山川	尋師訪道爲參禪

自從認得曹溪路	了知生死不相干

行亦禪坐亦禪	語默動靜體安然

縱遇鋒刀常坦坦	假饒毒藥也閑閑

我師得見燃燈佛	多劫曾爲忍辱僊

幾廻生幾廻死	生死悠悠無定止

自從頓悟了無生	於諸榮辱何憂喜

入深山住蘭若	岑[山+金]幽邃長松下

優遊靜坐野僧家	[門+臭]寂安居實蕭灑

覺卽了不施功	一切有爲法不同

住相布施生天福	猶如仰箭射虛空

勢力盡箭還墜	招得來生不如意

爭似無爲實相門	一超直入如來地

但得本莫愁末	如淨瑠璃含寶月

旣能解此如意珠	自利利他終不竭

江月照松風吹	永夜淸[雨+肖:하늘 소]何所爲

佛性戒珠心地印	霧露雲霞體上衣

降龍鉢解虎錫	兩[金+古]金環鳴歷歷

不是標形虛事持	如來寶杖親□迹

不求眞不斷妄	了知二法空無相

無上無空無不空	卽時如來眞實相

心鏡明鑑無碍	廓然瑩徹周沙界

萬象森羅影現中	一顆圓明非內外

豁達空撥因果	茫茫蕩蕩招殃禍

棄有著空病亦然	還如避溺而投火

捨妄心取眞理	取捨之心成巧僞

學人不了用修行	眞成認賊將爲子

損法財滅功德	莫不由斯心意識

是以禪門了却心	頓入無生知見力

大丈夫秉慧劍	般若鋒兮金剛焰

非但能□外道心	早曾落却天魔膽

震法雷擊法鼓	布慈雲兮灑甘露

龍象蹴踏潤無邊	三乘五性皆惺悟

雪山肥[月+ 貳:]更無雜    純出[酉+是][酉+胡]我常納

一性圓通一切性	一法[人人+扁:두루 변]含一切法

一月普現一切水	一切水月一月攝

諸佛法身入我性	我性還共如來合

一地具足一切地	非色非心非行業

彈指圓成八萬門	刹那滅却三祗劫

一切數句非數句	與吾靈覺何交涉

不可毁不可讚	體若虛空勿涯岸

不離當處常湛然	覓則知君不可見

取不得捨不得	不可得中只得

默時說說時默	大施門開無壅塞

有人問我解何宗	報道摩般若力

或是或非人不識	逆行順行天莫測

吾早曾經多劫修	不是等閑相惑

建法幢立宗旨	明明佛勅曹溪是

第一迦葉首傳燈	二十八代西天記

法東流入此土	菩提達磨爲初祖

六代傳衣天下聞	後人得道何窮數

眞不立妄本空	有無俱遣不空空

二十空門元不著	一性如來體自同

心是根法是塵	兩種猶如鏡上痕

痕垢盡除光始現	心法雙亡性則眞

嗟末法惡時世	衆生薄福難調制

去聖遠兮邪見深	魔强法弱多怨害

聞說如來頓敎門	恨不滅除令瓦碎

作在心殃在身	不須怨訴更尤人

欲得不招無間業	莫謗如來正法輪

전檀林無雜樹	鬱密深沈獅子住

境靜林閒獨自遊	走獸飛禽皆遠去

師子兒衆隨後	三歲卽能大哮吼

若是野干逐法王	百年妖怪虛開口

圓頓敎物人情	有疑不決直須爭

不是山僧逞人我	修行恐落斷常坑

非不非是不是	差之毫釐失千里

是卽龍女頓成佛	非卽善星生陷墜

吾早年來積學問	亦曾討疏尋經論

分別名相不知休	入海算沙徒自困

却被如來苦呵責	數他珍寶有何益